CELEX: 52016PC0456
Language: mt
Date: 2016-07-12
Title: Proposta għal DEĊIŻJONI TAL-KUNSILL dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija

IL-KUMMISSJONI EWROPEA
            Brussell, 12.7.2016
            COM(2016) 456 final
            2016/0213(NLE)
            Proposta għal
            DEĊIŻJONI TAL-KUNSILL
            dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija
            
               
         
         
            
               MEMORANDUM TA’ SPJEGAZZJONI
            
            
               1.KUNTEST TAL-PROPOSTA
            
            
               Fis-16 ta’ Ottubru 2015 il-Kunsill Ministerjali tal-Komunità tal-Enerġija adotta Deċiżjoni dwar l-implimentazzjoni tar-Regolament (UE) Nru 347/2013 tal-Parlament Ewropew u tal-Kunsill dwar linji gwida għall-infrastruttura tal-enerġija trans-Ewropea
                  1
               . L-għan ta’ din il-miżura kien li jinħoloq qafas legali biex jiġu prijoritizzati proġetti importanti ta’ infrastruttura tal-enerġija fost il-Partijiet Kontraenti jew bejn il-Partijiet Kontraenti u l-Istati Membri tal-UE.
            
            
            
               Ir-Regolament (UE) Nru 347/2013 kif adottat fil-Komunità tal-Enerġija jistabbilixxi qafas komprensiv biex jiġu ssimplifikati l-proċeduri li jippermettu, li jirregolaw u li jallokaw l-ispejjeż fost il-Partijiet Kontraenti. Soġġett għal numru ta’ kriterji, dan jirrikjedi wkoll Deċiżjoni tal-Kunsill Ministerjali li tistabbilixxi, skont it-Titolu III tat-Trattat dwar il-Komunità tal-Enerġija, lista ta’ proġetti prijoritarji ta’ infrastruttura msejħin Proġetti ta' Interess għall-Komunità tal-Enerġija (PECI). Id-data finali tal-iskadenza tat-traspożizzjoni ta’ dispożizzjonijiet ewlenija tar-Regolament u l-iskadenza għall-istabbiliment tal-lista tal-PECI hija l-31 ta’ Diċembru 2016.
            
            
            
               Il-lista ta’ proġetti fl-Anness 2 ta’ din id-Deċiżjoni tressqet mill-promoturi tal-proġetti u ġiet sottomessa għall-konsultazzjoni pubblika mis-Segretarjat
                  2
                tal-Komunità tal-Enerġija. Din hi taħt skrutinju mill-istituzzjonijiet tal-Komunità tal-Enerġija kif previst mir-Regolament. Il-Kummissjoni qiegħda tinforma lill-Kunsill b'kull żvilupp dwar dan il-proċess. Il-Kummissjoni ser tipproponi l-pożizzjoni finali tal-Unjoni Ewropea dwar id-Deċiżjoni tal-Kunsill Ministerjali li tadotta l-lista ta’ Proġetti ta’ Interess għall-Komunità tal-Enerġija fil-kuntest tat-tħejjijiet għall-Kunsill Ministerjali f’Sarajevo fl-14 ta’ Ottubru 2016.
            
            
            
               Ir-Regolament (UE) Nru 347/2013 jagħti wkoll il-possibbiltà li jiġu applikati d-dispożizzjonijiet tar-Regolament għal proġetti ta’ interess reċiproku (PMI). Dawn il-proġetti huma proġetti ta' benefiċċju għal żewġ Stati ġirien (il-Parti Kontraenti fuq naħa waħda u l-Istat Membru fuq naħa oħra), iżda li ma għandhomx status ġuridiku ta’ Proġetti ta’ Interess għall-Komunità tal-Enerġija. Fl-istess ħin dawn il-proġetti huma appoġġati mill-Partijiet Kontraenti u mill-Istati Membri konċernati. Rigward dawn il-proġetti u kif ukoll rigward il-proposta għal deċiżjoni legalment vinkolanti dwar il-PECIs, il-Kummissjoni tissuġġerixxi li l-UE tipproponi li l-Kunsill Ministerjali tal-Komunità tal-Enerġija joħroġ Rakkomandazzjoni biex jingħata impetu politiku u jittieħdu l-miżuri regolatorji kollha meħtieġa sabiex isir progress fir-realizzazzjoni tal-PMIs. 
            
            
               2.BAŻI ĠURIDIKA, SUSSIDJARJETÀ U PROPORZJONALITÀ
            
            
               Skont il-paragrafu 5 (a) tal-Artikolu 7 tad-Deċiżjoni tal-Kunsill Ministerjali dwar l-implimentazzjoni tar-Regolament (UE) Nru 347/2013
                  3
               , il-Kunsill Ministerjali għandu jistabbilixxi l-lista ta’ Proġetti ta’ Interess għall-Komunità tal-Enerġija permezz ta’ Deċiżjoni skont it-Titolu III tat-Trattat dwar il-Komunità tal-Enerġija. 
            
            
            
               Skont l-Artikolu 82 tat-Trattat dwar il-Komunità tal-Enerġija, il-Kunsill Ministerjali għandu jieħu miżuri skont it-Titolu III fuq proposta minn Parti jew mis-Segretarjat. Il-Kummissjoni tipproponi li tippreżenta, f’isem l-Unjoni Ewropea, proposta bħal din lill-Kunsill Ministerjali tal-Komunità tal-Enerġija.
            
            
            
               Il-pożizzjoni tal-Unjoni Ewropea fir-rigward tad-Deċiżjoni tal-Kunsill Ministerjali jeħtieġ tiġi stabbilita skont l-Artikolu 218(9) tat-Trattat dwar il-Funzjonament tal-Unjoni Ewropea, u skont id-dispożizzjonijiet tad-Deċiżjoni tal-Kunsill 2006/500/KE tad-29 ta’ Mejju 2006 dwar il-konklużjoni mill-Komunità Ewropea tat-Trattat dwar il-Komunità tal-Enerġija. 
            
            
            
               Skont l-Artikolu 76 tat-Trattat dwar il-Komunità tal-Enerġija, ir-Rakkomandazzjoni tal-Kunsill Ministerjali mhix legalment vinkolanti u għalhekk mhix parti mill-kamp ta’ applikazzjoni tal-Artikolu 218(9) tat-TFUE. It-test tar-Rakkomandazzjoni huwa mehmuż ma’ din id-Deċiżjoni għal skopijiet ta’ informazzjoni. 
            
            
            
               L-Att Proċedurali li jirregola l-proċedimenti fil-Kunsill Ministerjali
                  4
                jirrikjedi t-tressiq tad-dokumenti xahrejn qabel il-laqgħa tal-Kunsill Ministerjali, jiġifieri sat-13 ta’ Awwissu 2016. 
            
         
         
            
               3.KONSULTAZZJONIJIET MAL-PARTIJIET IKKONĊERNATI
            
            
               Skont kif rikjest mid-dispożizzjonijiet tar-Regolament adottat, inħolqu żewġ Gruppi ta’ ħidma sabiex jippreparaw il-lista tal-PECI. Proġetti li kienu tressqu mill-promoturi tal-proġetti kienu soġġetti għal konsultazzjoni pubblika mnedija mis-Segretarjat tal-Komunità tal-Enerġija fit-2ni ta’ Mejju 2016. Matul l-2016 ġew ivvalutati l-proġetti rigward l-eliġibbiltà tagħhom għall-istatus ta’ PECI u ta’ PMI. Analiżi tal-ispejjeż imqabbla mal-benefiċċji ta’ kull proġett twettqet u wasslet għall-klassifikazzjoni tal-proġetti li kienet ibbażata fuq riżultati speċifiċi relatati mal-livell tat-twettiq tal-kriterji. Fi tmiem il-proċess, previst fl-aħħar ta’ Settembru 2016, abbażi ta' kunsens, il-Gruppi ser jipproponu abbozz ta’ lista preliminari tal-PECIs lill-Grupp Permanenti ta’ Livell Għoli tal-Komunità tal-Enerġija (PHLG), il-korp deċiżjonali. Wara l-opinjoni pożittiva tal-Bord Regolatorju tal-Komunità tal-Enerġija, l-aħħar lista preliminari tal-PECIs hija skedata għall-qbil mill-korp deċiżjonali matul il-laqgħa tat-13 ta’ Ottubru 2016. Il-lista finali tal-Komunità tal-Enerġija ser tiġi ppreżentata lill-Kunsill Ministerjali għal deċiżjoni fl-14 ta’ Ottubru 2016. 
            
            
               4.IMPLIKAZZJONIJIET BAĠITARJI
            
            
               Mhux applikabbli.
            
            
               2016/0213 (NLE)
            
            
               Proposta għal
            
            
               DEĊIŻJONI TAL-KUNSILL
            
            
               dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija
            
            
               IL-KUNSILL TAL-UNJONI EWROPEA,
            
            
               Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 194 u l-paragrafu 9 tal-Artikolu 218,
            
            
               Wara li kkunsidra d-Deċiżjoni tal-Kunsill 2006/500/KE tad-29 ta' Mejju 2006 dwar il-konklużjoni mill-Komunità Ewropea tat-Trattat dwar il-Komunità tal-Enerġija,
                  5
                u b'mod partikolari l-Artikoli 4 u 5 tagħha,
            
            
               Wara li kkunsidra l-proposta mill-Kummissjoni Ewropea,
            
            
               Billi:
            
            
               (1)Id-Deċiżjoni tal-Kunsill Ministerjali tal-Komunità tal-Enerġija
                  6
                dwar l-implimentazzjoni tar-Regolament (UE) Nru 347/2013 tal-Parlament Ewropew u tal-Kunsill dwar linji gwida għall-infrastruttura tal-enerġija trans-Ewropea tistabbilixxi proċess li jiffissa l-lista ta’ Proġetti ta’ Interess għall-Komunità tal-Enerġija u jagħti wkoll il-possibbiltà li jiġu applikati d-dispożizzjonijiet tar-Regolament għall-proġetti ta’ interess reċiproku fuq bażi volontarja.
            
            
               (2)L-Unjoni Ewropea għandha tagħmel proposta sabiex tistabbilixxi tali lista, skont it-Titolu III u l-Artikolu 82 tat-Trattat tal-Komunità tal-Enerġija.
            
            
               (3)L-Anness tal-proposta msemmija fil-premessa preċedenti u li jikkonsisti mil-lista finali tal-proġetti tal-proposta jista’ jiġi kkostitwit biss f’data aktar tard ladarba l-valutazzjoni tal-proġetti varji proposti titlesta. Għalhekk din id-Deċiżjoni għandha tistabbilixxi l-proġetti kollha li minnhom il-Kummissjoni tista’ tagħżel dawk li jridu jiġu inklużi fil-lista f’data aktar tard. 
            
            
               ADOTTA DIN ID-DEĊIŻJONI: 
            
            
               Artikolu 1
            
            
               Il-proposta tal-Unjoni Ewropea għal test ta' Deċiżjoni tal-Kunsill Ministerjali tal-Komunità tal-Enerġija li tistabbilixxi lista ta’ Proġetti ta’ Interess għall-Komunità tal-Enerġija tinsab fl-Anness 1 ta' din id-Deċiżjoni.
            
            
               Artikolu 2
            
         
         
            
            
               L-Anness tal-proposta msemmija fl-Artikolu 1 għandu jkun ikkostitwit mill-proġetti inklużi fl-Anness 2 ta’ din id-Deċiżjoni. L-Anness 2 jikkonsisti fi proġetti sottomessi għall-valutazzjoni u tad-deċiżjoni finali kif stabbilit skont id-Deċiżjoni 2015/09/MC-EnC tal-Kunsill Ministerjali tal-Komunità tal-Enerġija dwar l-implimentazzjoni tar-Regolament Nru 347/2013 dwar linji gwida għall-infrastruttura tal-enerġija trans-Ewropea. 
            
            
               F'isem l-Unjoni Ewropea, il-Kummissjoni tista' tappoġġa kwalunkwe wieħed mill-proġetti tal-Anness 2 li jridu jiġu inklużi fil-lista finali, sakemm dan jikkonformaw mal-kriterji tad-Deċiżjoni 2015/09/MC-EnC tal-Kunsill Ministerjali tal-Komunità tal-Enerġija.
                     Il-proġetti jistgħu jintgħażlu minn fost dawk elenkati fl-Anness 2. 
            
            
            
            
               Artikolu 3
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
               Artikolu 4
            
            
               Din id-Deċiżjoni hija indirizzata lill-Kummissjoni.
            
            
               Magħmul fi Brussell,
            
            
               
                     Għall-Kunsill
               
               
                     Il-President
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  https://www.energy-community.org/portal/page/portal/ENC_HOME/SECRETARIAT/Consultation/2016_PROJECTS
               
               
                  
                     (3)
                  D/2015/09/MC-EnC
               
               
                  
                     (4)
                  Ir-Regoli ta’ Proċedura Interni tal-Kunsill Ministerjali tal-Komunità tal-Enerġija tal-Att Proċedurali 2006/01/MC-EnC
               
               
                  
                     (5)
                  ĠU L 198, 20.7.2006, p. 15.
               
               
                  
                     (6)
                  D/2015/09/MC-EnC
               
            
      
    ---documentbreak--- 
      
         
               IL-KUMMISSJONI EWROPEA
            Brussell, 12.7.2016
            COM(2016) 456 final
            ANNESS
            tal-
            Proposta għal Deċiżjoni tal-Kunsill
            dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija
            
               
         
         
            
               ANNESS
            
            
               tal-
            
            
               Proposta għal Deċiżjoni tal-Kunsill
            
            
               dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija
            
            
            
               MEMORANDUM TA’ SPJEGAZZJONI 
            
            
            
            
               1. Introduzzjoni
            
            
            
               Fis-16 ta’ Ottubru 2015 il-Kunsill Ministerjali tal-Komunità tal-Enerġija adotta Deċiżjoni dwar l-implimentazzjoni tar-Regolament (UE) Nru 347/2013 tal-Parlament Ewropew u tal-Kunsill dwar linji gwida għall-infrastruttura tal-enerġija trans-Ewropea
                  1
               . L-għan ta’ din il-miżura kien li jinħoloq qafas legali biex jiġu prijoritizzati proġetti importanti ta’ infrastruttura tal-enerġija fost il-Partijiet Kontraenti jew bejn il-Partijiet Kontraenti u l-Istati Membri tal-UE.
            
            
            
               Ir-Regolament (UE) Nru 347/2013 kif adottat fil-Komunità tal-Enerġija jistabbilixxi qafas komprensiv biex jiġu ssimplifikati l-proċeduri li jippermettu, li jirregolaw u li jallokaw l-ispejjeż fost il-Partijiet Kontraenti. Soġġett għal numru ta’ kriterji, dan jirrikjedi wkoll deċiżjoni tal-Kunsill Ministerjali li tistabbilixxi, skont it-Titolu III tat-Trattat dwar il-Komunità tal-Enerġija, lista ta’ proġetti prijoritarji ta’ infrastruttura msejħin Proġetti ta' Interess għall-Komunità tal-Enerġija (PECI). Id-data finali tal-iskadenza tat-traspożizzjoni ta’ dispożizzjonijiet ewlenija tar-Regolament u l-iskadenza għall-istabbiliment tal-lista tal-PECI hija l-31 ta’ Diċembru 2016. 
            
            
            
               Skont kif rikjest mid-dispożizzjonijiet tar-Regolament (UE) Nru 347/2013, kif adottat fil-Komunità tal-Enerġija, inħolqu żewġ Gruppi ta’ ħidma sabiex jippreparaw il-lista tal-PECI. Proġetti li kienu tressqu mill-promoturi tal-proġetti kienu soġġetti għal konsultazzjoni pubblika mnedija mis-Segretarjat tal-Komunità tal-Enerġija fit-2ni ta’ Mejju 2016. Matul l-2016, il-proġetti ġew ivvalutati rigward l-eliġibbiltà tagħhom għall-istatus ta’ PECI. Analiżi tal-ispejjeż imqabbla mal-benefiċċji ta’ kull proġett twettqet u wasslet għall-klassifikazzjoni tal-proġetti li kienet ibbażata fuq riżultati speċifiċi relatati mal-livell tat-twettiq tal-kriterji. Fi tmiem il-proċess, abbażi ta’ kunsens, irid jiġi ppreżentat abbozz ta’ lista preliminari tal-PECIs lill-korp deċiżjonali li hu l-Grupp Permanenti ta’ Livell Għoli tal-Komunità tal-Enerġija (PHLG). Wara l-opinjoni pożittiva tal-Bord Regolatorju tal-Komunità tal-Enerġija, l-aħħar lista preliminari tal-PECIs hija skedata għall-qbil mill-korp deċiżjonali. 
            
            
            
               L-Anness bil-lista rispettiva tal-proġetti huwa stabbilit skont il-proċess tat-teħid ta’ deċiżjonijiet kif deskritt hawn fuq. 
            
            
            
               2. Bażi ġuridika tal-proposta
            
         
         
            
            
               Skont l-Artikolu 82 tat-Trattat, il-Kunsill Ministerjali għandu jieħu miżuri skont it-Titolu III fuq proposta minn Parti jew mis-Segretarjat. Il-Kummissjoni ppreżentat, f’isem l-Unjoni Ewropea, proposta bħal din lill-Kunsill Ministerjali tal-Komunità tal-Enerġija.
            
            
            
               Skont il-paragrafu 5 (a) tal-Artikolu 7 tad-Deċiżjoni, il-Kunsill Ministerjali għandu jistabbilixxi l-lista ta’ Proġetti ta’ Interess għall-Komunità tal-Enerġija permezz ta’ Deċiżjoni skont it-Titolu III tat-Trattat. 
            
            
            
            
               
            
               Proposta tal-Unjoni Ewropea għal
            
            
            
               DEĊIŻJONI TAL-
               KUNSILL MINISTERJALI TAL-KOMUNITÀ TAL-ENERĠIJA
            
            
               dwar l-istabbiliment tal-lista ta’ Proġetti ta’ Interess għall-Komunità tal-Enerġija ("Lista tal-Komunità tal-Enerġija")
            
            
            
               IL-KUNSILL MINISTERJALI TAL-KOMUNITÀ TAL-ENERĠIJA,
            
            
            
               Wara li kkunsidra t-Trattat li Jistabbilixxi l-Komunità tal-Enerġija ("It-Trattat"), u b’mod partikolari l-Artikoli 2, 26, 27 u 82 tiegħu,
            
            
            
               Wara li kkunsidra d-Deċiżjoni tal-Kunsill Ministerjali tal-Komunità tal-Enerġija D/2015/09/MC-EnC dwar l-implimentazzjoni tar-Regolament (UE) Nru 347/2013 tal-Parlament Ewropew u tal-Kunsill dwar linji gwida għall-infrastruttura tal-enerġija trans-Ewropea, u b’mod partikolari l-paragrafu 4 tal-Artikolu 3 ta’ dan ir-Regolament, kif adottat fil-Komunità tal-Enerġija.
            
            
            
               Wara li kkunsidra l-proposta mill-Unjoni Ewropea,
            
            
         
         
            
               Billi:
            
            
            
               (1)
                     Fis-16 ta’ Ottubru 2015 il-Kunsill Ministerjali tal-Komunità tal-Enerġija adotta Deċiżjoni
                  2
                dwar l-implimentazzjoni tar-Regolament (UE) Nru 347/2013 tal-Parlament Ewropew u tal-Kunsill dwar linji gwida għall-infrastruttura tal-enerġija trans-Ewropea.
            
            
            
               (2)
                     Skont l-Artikolu 82 tat-Trattat, il-miżuri jridu jiġu proposti minn Parti jew mis-Segretarjat.
            
            
            
               (3)
                     Proġetti proposti għall-inklużjoni fil-lista tal-Proġetti ta’ Interess għall-Komunità tal-Enerġija ("PECIs”) ġew ivvalutati mill-Gruppi u jissodisfaw il-kriterji stabbiliti fir-Regolament.
            
            
            
               (4)
                     Sar qbil fuq il-lista preliminari tal-PECIs mill-Gruppi fil-laqgħat ta' livell tekniku. Wara l-opinjoni pożittiva tal-Bord Regolatorju tal-Komunità tal-Enerġija ("ECRB”) dwar l-applikazzjoni konsistenti tal-kriterji ta’ valutazzjoni u l-analiżi tal-ispejjeż/tal-benefiċċji, il-lista proposta ġiet diskussa u sar qbil fuqha fi [XX] laqgħa tal-Komunità tal-Enerġija tal-Grupp Permanenti ta’ Livell Għoli ("PHLG") fi [XXXX] 2016 u din id-Deċiżjoni ġiet finalizzata u approvata mill-PHLG li kien qed jaġixxi għal dan l-għan bħala korp deċiżjonali.
            
            
            
               (5)
                     L-organizzazzjonijiet li jirrappreżentaw lill-partijiet ikkonċernati rilevanti, inklużi l-produtturi, l-operaturi tas-sistemi ta’ distribuzzjoni, il-fornituri, u l-organizzazzjonijiet għall-ħarsien tal-konsumaturi u tal-ambjent, ġew ikkonsultati dwar il-proġetti proposti għall-inklużjoni fil-lista tal-Unjoni.
            
            
            
               (6)
                     L-inklużjoni tal-lista tal-PECIs hija bla preġudizzju għar-riżultati tal-valutazzjoni ambjentali rilevanti u l-proċedura tal-għoti ta’ permess. Skont l-Artikolu 5(8) tar-Regolament adottat, proġett li ma jikkonformax mal-liġi tal-Komunità tal-Enerġija jista’ jitneħħa minn fuq il-lista tal-Komunità tal-Enerġija. L-implimentazzjoni tal-PECIs u l-konformità tagħhom mal-leġiżlazzjoni tal-Komunità tal-Enerġija għandhom jiġu mmonitorjati f’konformità mal-Artikolu 5 ta' dak ir-Regolament.
            
            
            
               (7)
                     Skont it-tieni paragrafu tal-Artikolu 3(4) tar-Regolament, il-lista tal-Komunità tal-Enerġija tiġi stabbilita kull sentejn permezz ta’ Deċiżjoni skont it-Titolu III tat-Trattat.
            
            
            
            
            
               ADOTTA DIN ID-DEĊIŻJONI: 
            
            
         
         
            
            
               Artikolu 1
            
            
               Il-lista tal-PECIs hija adottata kif stabbilit fl-Anness ta' din id-Deċiżjoni.
            
            
            
               Artikolu 2
            
            
            
            
               Din id-Deċiżjoni għandha tidħol fis-seħħ fil-jum tal-adozzjoni tagħha.
            
            
            
               Id-Deċiżjoni hija indirizzata lill-Partijiet Aderenti, lill-Missjoni Temporanja ta' Amministrazzjoni tan-Nazzjonijiet Uniti fil-Kosovo u lill-Istati Membri msemmija fl-Artikolu 27 tat-Trattat tal-Komunità tal-Enerġija. 
            
            
            
            
            
            
               Magħmul fi …, … 2016.
            
            
            
                  
                     
                     
                     
                     
                     
                     
                     Għall-Kunsill Ministerjali
            
            
                  
                     
                     
                     
                     
                     
                     
                     Il-President
            
            
               
            
         
         
            
                  
                     (1)
                  D/2015/09/MC-EnC
               
               
                  
                     (2)
                  Id-Deċiżjoni D/2009/2015/MC-EnC
               
            
      
    ---documentbreak--- NA ---documentbreak--- 
      
         
               IL-KUMMISSJONI EWROPEA
            Brussell,12.7.2016
            COM(2016) 456 final
            ANNESS
            tal-
            Proposta għal Deċiżjoni tal-Kunsill
            dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija
            
               
         
         
            
               ANNESS
            
            
               tal-
            
            
               Proposta għal Deċiżjoni tal-Kunsill
            
            
               dwar proposta biex tiġi stabbilita l-lista ta’ proġetti tal-infrastruttura tal-enerġija tal-Komunità tal-Enerġija
            
            
            
               Il-lista ta’ proġetti mressqa mill-promoturi skont id-Deċiżjoni 2015/09/MC-EnC tal-Kunsill Ministerjali tal-Komunità tal-Enerġija dwar l-Implimentazzjoni tar-Regolament (UE) Nru 347/2013 dwar Linji gwida għall-infrastruttura tal-enerġija trans-Ewropea
            
            
            
               GASS (17-il proġett): 
            
            
            
               Proġetti ta' Interess għall-Komunità tal-Enerġija (PECI)
            
            
            
               - Pipeline ta' interkonnessjoni tal-FYROM mal-Kosovo*
                  1
               , mal-Albanija u mas-Serbja 
            
            
               - Pipeline tal-infrastruttura tal-gass fil-fruntiera bejn il-FYROM u l-Albanija 
            
            
               - Interkonnettur tal-Gass bejn is-Serbja u l-FYROM, it-Taqsima fit-territorju Serb 
            
            
               - Interkonnettur tal-Gass bejn is-Serbja u l-Montenegro (inkluż il-Kosovo*
                  2
               ) - it-Taqsima bejn Nis (Doljevac) u Pristina 
            
            
               - Pipeline tal-gass bejn l-Albanija u l-Kosovo*
                  3
                (ALKOGAP)
            
            
               - Pipeline ta' Interkonnessjoni bejn is-Serbja u l-Bulgarija, it-Taqsima fit-territorju Serb (Status ta’ PCI għall-interkonnettur kollu)*
                  4
                
            
            
               - Parti tal-proġett TESLA* fil-FYROM 
            
            
         
         
            
               Proġetti ta’ Interess Reċiproku (PMI) 
            
            
            
               - Pipeline ta' Interkonnessjoni bejn il-Bożnija-Ħerzegovina ul-Kroazja (Slobodnica-Bosanski Brod-Zenica)
            
            
               - Pipeline ta' Interkonnessjoni bejn il-Bożnija-Ħerzegovina u l-Kroazja (Licka Jesenica-Trzac-Bosanska Krupa)
            
            
               - Pipeline ta' Interkonnessjoni bejn il-Bożnija-Ħerzegovina u l-Kroazja (Zagvozd-Posusje-Novi Travnik/ Ploce-Mostar Sarajevo)
            
            
               - Interkonnettur tal-FYROM mal-Bulgarija u l-Greċja
            
            
               - Interkonnettur bejn is-Serbja u r-Rumanija, it-Taqsima Serba
            
            
               - Pipeline ta' interkonnessjoni, is-Serbja-il-Korazja —  it-Taqsima Serba
            
            
               - Pipeline ta' Interkonnessjoni bejn il-Polonja u l-Ukrajna
            
            
               - Interkonnessjoni mill-Ungerija sal-Ukrajna li qed tiżviluppa l-kapaċità kostanti
            
            
               - Pipeline bejn l-Adrijatiku u l-Joniku (IAP)
            
            
               - EAGLE LNG u Pipeline
            
            
            
               ELETTRIKU (12-il proġett):
            
            
            
               Proġetti ta' Interess għall-Komunità tal-Enerġija (PECI) 
            
            
            
               - Kuritur Transbalkan - fażi 1 (ir-Rumanija, is-Serbja, il-Montenegro, il-Bożnija-Ħerzegovina)*
            
            
               - Kuritur Transbalkan - fażi 2, 400 kV OHL Bajina Basta  Kraljevo 3 (is-Serbja)
            
            
               - Kuritur Transbalkan tal-elettriku, it-taqsima tal-grilja fil-Montenegro
            
         
         
            
               - Interkonnessjoni 400 kV OHL Bitola (FYROM) - Elbasan (AL) 
            
            
               - Interkonnessjoni 400 kV OHL, Skopje 5 (FYROM) - impjant termoelettriku (TPP) New Kosovo* (KS)
            
            
            
               Proġetti ta’ Interess Reċiproku (PMI) 
            
            
            
               - Interkonnessjoni bejn Banja Luka (BA) u Lika (HR) b’faċilitajiet interni ta’ appoġġ
            
            
               - Interkonnessjoni bejn Balti (MD) u Suceava (RO)
            
            
               - Stazzjon konsekuttiv ta’ 400 kV OHL Vulcanesti (MD) - Isaccea (RO) u OHL ġdida (MD)
            
            
               - Interkonnessjoni 400 kV OHL bejn Straseni (MD) u Iasi (RO) bi stazzjon konsekuttiv fi Straseni (MD)
            
            
               - Interkonnessjoni mhux sinkronika tas-sistema ENTSO-E u n-netwerk tal-elettriku tal-Ukrajna permezz ta’ 750 kV OHL Khmelnytska NPP (UA) - Rzeszow (PL), b’vultaġġ għoli (HVDC)
            
            
               - Rijabilitazzjoni tal-interkonnessjoni 400 kV OHL Mukacheve (UA) - V.Kapusany (SK)
            
            
               - Rijabilitazzjoni tal-interkonnessjoni 750 kV OHL Pivdennoukrainska NPP (UA) - Isaccea (RO) u modernizzazzjoni ta' 400 kV OHL Primorska (UA) - Isaccea (RO)
            
            
               Proġetti relatati mal-grilja intelliġenti tal-elettriku (2 proġetti)
            
            
               - Tnaqqis ta’ telf tal-grilja (FYROM)
            
            
               - Il-proġett tal-Miters Intelliġenti tal-Kosovo*
            
            
               - Rispons tad-Domanda, Ħżin tal-Enerġija u Riżorsi Distribwiti ta’ Enerġija għall-Operazzjoni Mtejba tas-Sistema tal-Enerġija tar-Repubblika tas-Serbja
            
            
               ŻEJT (proġett wieħed):
            
            
               - Kostruzzjoni tal-pipeline taż-żejt Brody-Adamowo
            
         
         
            
                  
                     (1)
                  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244 u mal-Opinjoni tal-QIĠ dwar id-dikjarazzjoni tal-indipendenza tal-Kosovo
               
               
                  
                     (2)
                  ibidem
               
               
                  
                     (3)
                  ibidem
               
               
                  
                     (4)
                  Proġetti mmarkati b’“*” ikollhom status ta’ Proġetti ta’ Interess Komunitarju (PCI) fl-Unjoni Ewropea.